Rådets direktiv af 14. juni 1966 om handel med bederoefrø

Rådets direktiv nr. 66/400/EØF af 14. juni 1966 om handel med bederoefrø (EFT nr. 125 af 11. 7. 1966, s. 2290/66) såvel som de ændringer, der følger af nedenstående retsakter:

(1) direktiv nr. 69/61/EØF (EFT nr. L 48 af 26. 2. 1969, s. 4);

(2) direktiv nr. 71/162/EØF (EFT nr. L 87 af 17. 4. 1971, s. 24);

(3) direktiv nr. 72/274/EØF (EFT nr. L 171 af 29. 7. 1972, s. 37);

(4) direktiv nr. 72/418/EØF (EFT nr. L 287 af 26. 12. 1972, s. 22);

(5) Tiltrædelsesakten (EFT Særudgave af 27. 3. 1972, s. 14) og afgørelsen truffet af Rådet for De Europæiske Fællesskaber den 1. januar 1973 om tilpasning af dokumenter vedrørende de nye medlemsstaters tiltrædelse af De Europæiske Fællesskaber (EFT nr. L 2 af 1. 1. 1973, s. 1);

(6) direktiv nr. 73/438/EØF (EFT nr. L 356 af 27. 12. 1973, s. 79);

er i denne udgave sammenarbejdede.

Denne sammenarbejdelse har ingen juridisk værdi. Af denne grund er henvisningerne og betragtningerne blevet udeladt.

Tallene i parentes ud for visse artikler svarer til nummereringen ovenfor og henviser til den seneste ændring af det originale dokument.

Rådets direktiv

af 14. juni 1966

om handel med bederoefrø

(66/400/EØF)

Artikel 1

Dette direktiv vedrører bederoefrø, der bringes i handelen inden for Fællesskabet.

Artikel 2 (1)

1. I dette direktiv forstås ved:

A. Bederoer: sukker- og foderroer af arten Beta vulgaris L.;

B. Basisfrø: frø,

a) som er avlet på forædlerens ansvar efter strenge retningslinjer for udvælgelsen med hensyn til sorten;

b) der er bestemt til avl af frø af kategorien certificeret frø;

c) som med forbehold af bestemmelserne i artikel 4 opfylder de i bilag I for basisfrø fastsatte betingelser,

d) for hvilket det ved en officiel undersøgelse er konstateret, at ovennævnte betingelser er ble vet overholdt;

C. Certificeret frø: frø,

a) som stammer direkte fra basisfrø;

b) som er bestemt til avl af roer;

c) som, med forbehold af bestemmelserne i artikel 4, litra b), opfylder de i bilag I for certifi ceret frø fastsatte betingelser, og

d) for hvilket det ved en officiel undersøgelse er konstateret, at de ovennævnte betingelser er blevet overholdt.

D. Arveligt enkimet frø: arveligt enkimet frø.

E. Teknisk enkimet frø: frø bestemt til specialsåmaskiner og som i overensstemmelse med forskrif terne i bilag I B, nr. 3, litra b), under litra bb) kun udvikler en enkelt kimplante.

F. Officielle foranstaltninger: foranstaltninger, der træffes

a) af en stats myndigheder, eller

b) på en stats ansvar, af offentlig- eller privatretlige juridiske personer, eller

c) når det drejer sig om hjælpevirksomhed ligeledes under en stats kontrol, af autoriserede fysiske personer,

under den forudsætning, at de under b) og c) nævnte personer ikke har personlig økonomisk fordel af resultatet af disse foranstaltninger.

2. Medlemsstaterne kan i en overgangsperiode af højst fire år efter ikrafttrædelsen af de administrativt eller ved lov fastsatte bestemmelser, der er nødvendige, for at efterkomme bestemmelserne i dette direktiv og som en undtagelse fra stk. 1 C, som certificeret frø godkende frø, som stammer direkte fra frø, der er officielt kontrolleret i en medlemsstat efter det nugældende system, og som frembyder de samme garantier som basisfrø, der er godkendt i henhold til principperne i dette direktiv [1].

Artikel 3

1. Medlemsstaterne foreskriver, at roefrø kun må bringes i handelen, hvis det er blevet officielt godkendt som basisfrø eller som certificeret frø, og hvis det opfylder de i bilag I del B, anførte betingelser.

2. Medlemsstaterne drager omsorg for, at de officielle undersøgelser af frø foretages efter sædvanlige internationale metoder, i det omfang sådanne meto der eksisterer.

3. Medlemsstaterne kan fastsætte undtagelser fra bestemmelserne i stk. 1

a) for forædlet frø fra generationer forud for basisfrøet;

b) for forsøg eller videnskabelige formål;

c) for forædlingsarbejde;

d) for ubearbejdet frø, der bringes i handelen med henblik på bearbejdelse, på den betingelse, at der er skabt sikkerhed for dette frøs ægthed.

Artikel 4

Uanset artikel 3 kan medlemsstaterne dog tillade

a) at basisfrø, der ikke opfylder de i bilag I vedrørende spireevnen anførte betingelser, officielt godkendes og bringes i handelen. Med henblik herpå skal der træffes alle fornødne foranstaltninger for at leverandøren garanterer en bestemt spireevne, som han, når produktet bringes i handelen, angiver på en speciel etiket, der bærer hans navn og adresse samt partiets referencenummer;

b) at frø af kategorierne "basisfrø" eller "certificeret frø", for hvis vedkommende den officielle afprøvning til kontrol af overholdelsen af de i bilag I vedrørende spireevnen fastsatte betingelser ikke måtte være afsluttet, officielt godkendes og bringes i handelen indtil den første modtager i handelskæden, for at sikre en hurtig forsyning med frø. Godkendelsen meddeles kun mod forevisning af en rapport om en foreløbig analyse af frøet og mod angivelse af den første modtagers navn og adresse. Der træffes alle fornødne foranstaltninger med henblik på, at leverandøren garanterer den spireevne, der konstateres ved den foreløbige analyse. Denne spireevne skal, når varen bringes i handelen, angives på en speciel etiket, der bærer leverandørens navn og adresse samt partiets referencenummer.

Disse bestemmelser gælder ikke for frø, der indføres fra tredjelande, med undtagelse af de i artikel 15 nævnte tilfælde om opformering uden for Fællesskabet.

Artikel 5

Medlemsstaterne kan med hensyn til de i bilag I fastsatte betingelser fastsætte yderligere eller strengere betingelser for godkendelsen af deres egen produktion.

Artikel 6 (2)

Medlemsstaterne foreskriver, at den eventuelt ønskede beskrivelse af de genealogiske komponenter på forædlerens anmodning holdes fortrolig.

Artikel 7 (1)

1. Medlemsstaterne foreskriver, at prøver i forbindelse med udførelsen af kontrol af sorterne og i forbindelse med undersøgelsen af frø med henblik på godkendelse udtages af myndighederne efter egnede metoder.

2. Ved undersøgelsen af frø med henblik på godkendelse udtages prøverne af ensartede partier; størstevægten af et parti og mindstevægten af en prøve er angivet i bilag II.

Artikel 8 (1)

(Udgået).

Artikel 9 (1)

1. Medlemsstaterne foreskriver, at basisfrø og certificeret frø kun må bringes i handelen i partier, der er tilstrækkelig ensartede og i lukkede pakninger, som efter bestemmelserne i artiklerne 10 og 11 er forsynet med en lukkeanordning og en mærkning.

2. Medlemsstaterne kan for afsætningen af små mængder til den endelige forbruger fastsætte undtagelser fra bestemmelserne i stk. 1, for så vidt angår pakningen, lukkeanordningen og mærkningen.

Artikel 10 (1)

1. Medlemsstaterne foreskriver, at pakningerne af basisfrø og certificeret frø lukkes af myndighederne således, at lukkeanordningen ødelægges ved åbningen og ikke kan anbringes igen.

2. Kun myndighederne må foretage en eller flere nye lukninger. I tilfælde heraf gøres der på den i artikel 11, stk. 1, nævnte etiket ligeledes bemærkning om den seneste nye lukning, om datoen herfor samt om den myndighed, der har foretaget den.

Artikel 11 (1)(2)(4)

1. Medlemsstaterne foreskriver, at pakningerne af basisfrø og certificeret frø

a) udvendigt skal forsynes med en officiel etiket, der er i overensstemmelse med bilag III og affattet på et af Fællesskabets officielle sprog; dens fastgørelse skal sikres ved den officielle lukkeanordning; etikettens farve er hvid for basisfrøs vedkommende, og blå for certificeret frø; anvendelse af klæbeetiketter er tilladt; de kan anvendes som officiel lukning; i samhandelen mellem medlemsstaterne skal etiketten angive datoen for den officielle lukning; hvis basisfrø i det i artikel 4, litra a), omtalte tilfælde ikke opfylder de i bilag I vedrørende spireevnen fastsatte betingelser, gøres bemærkning herom på etiketten;

b) indvendigt skal indeholde en officiel meddelelse i samme farve som etiketten og med de for etiketten i bilag III, A, nr. 3, 4, 5, 10 og 11 fastsatte oplysninger; denne meddelelse kan udelades, når disse angivelser er påført pakningen således, at de ikke kan udviskes, eller når en selvklæbende etiket anvendes i overensstemmelse med bestemmelserne under litra a).

2. Medlemsstaterne kan:

a) foreskrive, at etiketten i alle tilfælde skal angive datoen for den officielle lukning;

b) for småpakninger fastsætte undtagelser fra bestemmelserne i stk. 1.

Artikel 12

Medlemsstaterne kan fortsat foreskrive, at pakninger af indenlandsk eller indført basisfrø eller certificeret frø, med henblik på afsætning heraf på deres område, også i andre tilfælde end de i artikel 4 fastsatte, forsynes med en leverandøretiket.

Artikel 13

Medlemsstaterne foreskriver, at enhver kemisk behandling af basisfrø eller af certificeret frø skal anføres enten på den officielle etiket eller på en leverandøretiket, samt uden på eller inde i pakningen.

Artikel 14 (1)(4)

1. Medlemsstaterne drager omsorg for, at basisfrø og certificeret frø, der er officielt godkendt, og hvis pakning er mærket og lukket af myndighederne i overensstemmelse med bestemmelserne i dette direktiv, for så vidt angår deres karakteristiske egenskaber, undersøgelsesforanstaltningerne, mærkningen og lukningen, kun undergives de handelsrestriktioner, der er fastsat i dette direktiv.

2. Medlemsstaterne kan:

a) indtil en fælles sortliste kan tages i anvendelse, hvilket skal ske senest 1. januar 1970 begrænse afsætningen af roefrø til afsætning af frø af sorter, der er opført på en national liste, som bygger på dyrknings- og brugsværdien, for deres område; betingelserne for opførelse på denne liste er for de sorter, der hidrører fra andre medlemsstater, de samme som for de nationale sorter;

b) foreskrive, at roefrø kun må bringes i handelen, hvis det er i overensstemmelse med fastlagte størrelser.

c) for enkimet frø forhøje de i bilag I, B, nr. 3, litra b), under litra bb) fastlagte mindstemål for frønøgler, som kun udvikler én kimplante.

3. De medlemsstater, der har fastsat undtagelser i henhold til artikel 3, stk. 3, litra a), skal drage omsorg for, at forædlet frø fra generationer forud for basisfrøet ikke undergives nogen form for handelsrestriktioner med hensyn til deres karakteristiske egenskaber, undersøgelsesforanstaltningerne, mærkningen og lukningen,

a) hvis det er officielt kontrolleret af godkendelses myndigheden i overensstemmelse med bestemmelserne for godkendelse af basisfrø,

b) hvis det er i pakninger, der er i overensstemmelse med bestemmelserne i dette direktiv, og

c) hvis disse pakninger er forsynet med en officiel etiket med mindst følgende angivelser:

- godkendelsesmyndighed og medlemsstat eller forkortet betegnelse herfor,

- partiets referencenummer,

- art,

- sort,

- betegnelsen "præ-basisfrø",

- antal generationer forud for frø af kategorien "certificeret frø".

Etiketten skal være hvid og forsynet med en diagonal violet streg.

Artikel 15 (1)

Medlemsstaterne foreskriver, at roefrø, der stammer direkte fra basisfrø, godkendt i en medlemsstat og høstet i en anden medlemsstat eller i et tredjeland, kan godkendes i det land, hvor basisfrøet er avlet, hvis det har været underkastet en markinspektion, der opfylder de i bilag I A anførte betingelser, og hvis det ved en af myndighederne foretaget undersøgelse er blevet konstateret, at de i bilag I B vedrørende certificeret frø anførte betingelser er overholdt.

Artikel 16 (3)(6)

1. På forslag af Kommissionen konstaterer Rådet med kvalificeret flertal,

a) om markinspektionerne i et tredjeland i det i arti kel 15 omhandlede tilfælde opfylder de i bilag I, del A, fastsatte betingelser;

b) om roefrø, der er høstet i et tredjeland, og som frembyder de samme garantier med hensyn til sine karakteristiske egenskaber såvel som til de forholdsregler, der træffes med henblik på undersøgelse, sikring af ægthed, mærkning og kontrol deraf, i så henseende har samme værdi som basisfrø eller certificeret frø, der er høstet inden for Fællesskabet, og som er i overensstemmelse med bestemmelserne i dette direktiv.

2. Medlemsstaterne kan selv foretage de i stk. 1 nævnte konstateringer med hensyn til et tredjeland, såfremt Rådet endnu ikke inden for rammerne af dette direktiv har afgivet udtalelse med hensyn til dette land. Adgangen hertil ophører den 1. juli 1975.

3. Stykkerne 1 og 2 gælder ligeledes for hver ny medlemsstat, for perioden fra dens tilslutning indtil den dato, på hvilken den skal sætte de love eller ad ministrative bestemmelser i kraft, som er nødvendige for at efterkomme bestemmelserne i dette direktiv.

Artikel 17 (1)(4)

1. For at overvinde forbigående vanskeligheder ved den almindelige forsyning med basisfrø eller med certificeret frø kan én eller flere medlemsstater, når disse vanskeligheder opstår i mindst én medlemsstat og ikke kan overvindes inden for Fællesskabet, efter fremgangsmåden i artikel 21 bemyndiges til, for en bestemt periode, at give tilladelse til at bringe frø i handelen, der tilhører en kategori, som er undergivet mindre strenge krav, eller frø, der tilhører sorter, der hverken er opført i "den fælles sortsliste over landbrugsplantearter" eller de nationale sortslister.

2. Når det drejer sig om en kategori af frø af en bestemt sort, er den officielle etiket den, som er bestemt for den tilsvarende kategori; i alle andre tilfælde er farven brun. Etiketten skal altid angive, at det drejer sig om frø af en kategori, der er undergivet mindre strenge krav.

Artikel 18

Dette direktiv gælder ikke for roefrø, for hvilket der foreligger bevis for, at det er bestemt til udførsel til tredjelande.

Artikel 19 (4)

1. Medlemsstaterne træffer alle egnede foranstaltninger med henblik på, at myndighederne, når roefrøet bringes i handelen, kan foretage kontrol af frøet i det mindste ved stikprøver, for så vidt angår overholdelsen af de i dette direktiv fastsatte betingelser.

2. Medlemsstaterne træffer alle nødvendige foranstaltninger, for at følgende oplysninger gives, når frømængder på over 2 kg, der kommer fra en anden medlemsstat eller et tredjeland, bringes i handelen:

a) art,

b) sort,

c) kategori,

d) produktionsland og officielle kontrolmyndighed,

e) afsendelsesland,

f) importør,

g) frømængde.

Nærmere regler om, hvorledes disse oplysninger skal gives, kan fastsættes efter fremgangsmåden i artikel 21.

Artikel 20 (2)

1. Sammenlignende Fællesskabsundersøgelser foretages inden for Fællesskabet for at efterkontrollere stikprøver af certificeret frø af roer. Undersøgelsen af de betingelser, som dette frø skal opfylde, kan inddrages under den efterfølgende kontrol. Tilrettelægningen af undersøgelserne og resultaterne heraf forelægges for den i artikel 21 nævnte Komité til bedømmelse.

2. I en første periode tjener de sammenlignende undersøgelser til at harmonisere de tekniske godkendelsesmetoder for at opnå ensartede resultater. Så snart dette mål er nået, udarbejdes der en årsberetning om de sammenlignende undersøgelser, som sendes til medlemsstaterne og Kommissionen som fortroligt materiale. Kommissionen fastsætter efter fremgangsmåden i artikel 21 tidspunktet for den første udarbejdelse af årsberetningen.

3. Kommissionen fastsætter efter fremgangsmåden i artikel 21 de foranstaltninger, som er nødvendige til udførelsen af de sammenlignende undersøgelser. Roefrø, der er høstet i tredjelande, kan inddrages i de sammenlignende afprøvninger.

Artikel 21 (5)

1. Når der henvises til den fremgangsmåde, der er fastsat i denne artikel, indbringer formanden sagen for den stående Komité for Frø- og Plantemateriale, henhørende under landbrug, havebrug og skovbrug, oprettet ved Rådets afgørelse af 14. juni 1966, i det følgende benævnt "Komiteen", enten på eget initiativ, eller på begæring af en medlemsstats repræsentant.

2. I denne Komité tildeles der medlemsstaternes stemmer vægt i henhold til traktatens artikel 148, stk. 2. Formanden deltager ikke i afstemningen.

3. Kommissionens repræsentant forelægger et udkast til de foranstaltninger, der skal træffes. Komiteen afgiver en udtalelse om disse foranstaltninger inden for en frist, som formanden kan fastsætte under hensyn til, hvor meget de forelagte spørgsmål haster. Udtalelsen vedtages med et flertal på enogfyrre stemmer.

4. Kommissionen vedtager foranstaltninger, som straks kan finde anvendelse. Hvis disse foranstaltnin ger imidlertid ikke er i overensstemmelse med Komiteens udtalelse, meddeles de straks Rådet af Kommissionen. I dette tilfælde kan Kommissionen udsætte anvendelsen af de vedtagne foranstaltninger i indtil en måned fra denne meddelelse.

Rådet kan med kvalificeret flertal træffe en anden afgørelse inden for en frist af en måned.

Artikel 21 a (6)

De ændringer i bilagene, der bliver nødvendige som følge af udviklingen i videnskabelig eller teknisk viden, vedtages i overensstemmelse med fremgangsmåden i artikel 21.

Artikel 22

Dette direktiv berører ikke lovgivningen i de enkelte stater, der er begrundet i hensyntagen til beskyttelse af menneskers og dyrs liv og sundhed, beskyttelse af planter eller beskyttelse af industriel og kommerciel ejendomsret.

Artikel 23 [2]

Medlemsstaterne sætter senest 1. juli 1968 de ved lov eller administrativt fastsatte bestemmelser i kraft, der er nødvendige for at efterkomme bestemmelserne i artikel 14, stk. 1, og senest 1. juli 1969 de bestemmelser, der er nødvendige for at efterkomme de øvrige bestemmelser i dette direktiv og i bilagene hertil. De underretter straks Kommissionen herom.

Artikel 24

Dette direktiv er rettet til medlemsstaterne.

[1] Bestemmelser, identiske med de i artikel 2, stk. 2, gælder med hensyn til de nye medlemsstater indtil den 30. juni 1977.

[2] 1. juli 1968 og 1. juli 1969 var de i direktiv 66/400/EØF fastsatte datoer. Ændringerne af dette direktiv har skullet eller skal gøres til genstand for nationale gennemførelsesforanstaltninger inden for følgende frister:Medlemsstaterne i Fællesskabets i dets oprindelige udstrækning:De nye medlemsstater:(5)De ved lov eller administrativt fastsatte bestemmelser, ændret i overensstemmelse med det pågældende direktiv, anvendes fra:den 1. juli 1973, for så vidt angår de bestemmelser, der er nødvendige for at efterkomme bestemmelserne i artikel 14, stk. 1;den 1. juli 1974 senest, for så vidt angår bestemmelserne, der angår basisfrø;den 1. juli 1976 for de øvrige bestemmelser.Medlemsstaterne i det udvidede Fællesskab:

--------------------------------------------------

BILAG I (1)

BETINGELSER FOR GODKENDELSEN

A. BESTAND

1. Bestanden skal være tilstrækkeligt sortsægte og sortsren.

2. Frøavleren skal underkaste alle frøopformeringer af en given sort godkendelsesmyndighedens undersøgelse.

3. Der skal foretages mindst én officiel markinspektion og for basisfrøs vedkomende mindst to officielle markinspektioner, hvoraf den ene vedrører stiklingerne, den anden frøplanterne.

4. Fremavlsmarkens dyrkningstilstand og bestandens udviklingsniveau skal muliggøre en tilstrækkelig kontrol med sortens ægthed og renhed.

5. Mindsteafstandene til nærmestliggende marker med frøplanter udgør for:

| Basisfrø | Certificeret frø |

a)Sukkerroer i forhold | | |

til sukkerroer af andre sorter | 500 m | 300 m |

til foderroer såvel som til andre underarten af arten Beta vulgaris | 1000 m | 600 m |

b)Foderroer i forhold: | | |

til foderroer af andre sorter | 500 m | 300 m |

til sukkerroer såvel som til andre underarter af arten Beta vulgaris | 1000 m | 600 m |

Disse afstande skal ligeledes iagttages for isolation i forhold til planter eller marker med roer, der dyrkes til rodproduktion og som frembyder blomsterstande på det tidspunkt, hvor de frøproducerende marker blomstrer.

Disse afstande behøver ikke at overholdes, når der findes en tilstrækkelig beskyttelse mod enhver uønsket fremmedbestøvning.

B. FRØ

1. Frøet skal være tilstrækkelig sortsægte og sortsrent.

2. Forekomsten af sygdomme, der begrænser frøets brugsværdi, må kun tolereres i mindst muligt omfang.

3. Frøet skal i øvrigt opfylde følgende betingelser:

| Mindste specifikke renhed (% af vægten) | Mindste spireevne ( % af de rene frønøgler eller frø) | Højeste fugtighedsgrad (% af vægten) |

Sukker- og foderroer | | | |

aa)Arveligt, enkimet frø, teknisk, enkimet frø, naturligt frø af sorter, i hvilke procentdelen af diploider overstiger 85 | 97 | 73 | 15 |

bb)Andet frø | 97 | 68 | 15 |

a) Vægtprocenten af frø af andre planter må ikke overstige 0,3, hvoraf procenten af frø af ukrudtsplanter højst må udgøre 0,1. Til dette formål undersøges mindst 200 gram af prøven.

b) Yderligere krav til arveligt enkimet og til teknisk enkimet frø:

aa) Arveligt enkimet frø:

Mindst 90 % af de spirede frønøgler skal udvikle kun én kimplante.

bb) Teknisk enkimet frø:

For sorter, hvis procentdel af diploider overstiger 85, skal mindst 58 % af de spirede frønøgler udvikle kun én kimplante. For alt andet frøs vedkommende skal mindst 63 % af de spirede frønøgler udvikle kun én kimplante. Antallet af frønøgler, der udvikler tre eller flere kimplanter, må ikke overstige 5 %, beregnet af de spirede frønøgler.

--------------------------------------------------

BILAG II (1)

Største vægt af et parti: | 20 tons; |

Mindste vægt af en prøve: | 500 g. |

--------------------------------------------------

BILAG III (1)(4)

ETIKET

A. Foreskrevne angivelser

1. "EØF-regler og -normer",

2. Godkendelsesmyndighed og medlemsstat eller deres forkortelse,

3. Partiets referencenummer,

4. Sukker- eller foderroer,

5. Stamme,

6. Kategori,

7. Produktionsland,

8. Anmeldt netto- eller bruttovægt eller anmeldt antal frø,

9. (Udgået),

10. For arveligt enkimet frø: påskriften "arveligt enkimet",

11. For teknisk enkimet frø: påskriften "teknisk enkimet".

B. Mindste dimensioner

110 X 67 mm.

--------------------------------------------------